Baltimore Ravens
Baltimore Ravens je profesionalna momčad američkog nogometa iz Baltimorea u Marylandu. Trenutno igraju u sjevernoj diviziji AFC konferencije. Jedna su od najmlađih momčadi u ligi, osnovana 1996. Unatoč tome što postoje tek 18 sezona, već imaju osvojena dva Super Bowla te četiri divizijske titule. Ravensi svoje domaće utakmice igraju na M&T Bank Stadiumu u Baltimoreu.

Povijest kluba

Osnivanje kluba 

Baltimore je imao NFL momčad i prije osnivanja Ravensa. Bili su to Coltsi, koji su igrali u Baltimoreu od 1953. do 1983., kada je momčad preseljena u Indianapolis. Unatoč tome, Baltimore je i dalje ostao  zainteresiran za NFL momčad. Ispočetka je postojala opcija dolaska Los Angeles Ramsa u Baltimore, ali su Ramsi na kraju otišli u St. Louis. Također je propao i dolazak Tampa Bay Buccaneersa 1995. 
Baltimore je na kraju dobio NFL momčad na pomalo bizaran način - Brownsi iz Clevelanda preselili su se u Baltimore, ali prava na ime, povijest i arhivu ostali su u Clevelandu. To je značilo da je Baltimore dobio njihove igrače i trenersko osoblje, a Cleveland je privremeno ostao bez NFL momčadi (samo do 1999. kada je tamo osnovana nova momčad s novim igračima, ali pod starim imenom Cleveland Browns).

Prve sezone 

Prvu sezonu Ravensi su završili omjerom 4-12. Te sezone su igrali u centralnoj diviziji AFC konferencije, gdje su im protivnici bili Pittsburgh Steelersi, Jacksonville Jaguarsi, Cincinnati Bengalsi i  Houston Oilersi (danas Tennessee Titansi). Ravensi su 1996. na draftu među ostalima izabrali linebackera Raya Lewisa, koji je postao vođa i lice momčadi Ravensa  i jedan od najpopularnijih igrača footballa u zadnjih 20-ak godina. Iako su im prve tri sezone završile gubitničkim omjerom, Ravensi su ipak postajali sve bolji i bolji. 1999. dobili su novog trenera Briana Billicka, te su sezonu završili omjerom 8-8.

Prvi Super Bowl (2000.) 

Sezona 2000. je bila povijesna za Baltimore Ravense. Te sezone imali su najbolju obranu u cijeloj ligi (primili su samo 165 poena u 16 utakmica regularnog dijela sezone), te ušli u playoff omjerom 12-4.
Obrana je nastavila izvanrednim igrama i u playoffu, gdje su u četiri utakmice primili samo 23 poena. Tu su pobijeđivali redom Denver, Tennessee i Oakland i na kraju New York Giantse u Super Bowlu, rezultatom 34:7. U idućih 11 sezona, Ravensi su tri puta osvajali diviziju i ušli u playoff ukupno 7 puta.

Drugi Super Bowl (2012.) 

Ravensi su 2012. ponovili svoj uspjeh iz 2000. Osvojili su diviziju omjerom 10-6 i plasirali se u playoff. Prva prepreka bili su im Indianapolis Coltsi predvođeni rookie quarterbackom Andrewom Luckom. Ravensi su utakmicu dobili 24:9, kao i iduću protiv Denver Broncosa, 38:35. Konferencijsko finale donijelo im je reprizu od prošle godine i New England Patriotse. Ravensi su se ovaj put osvetili za prošlogodišnji poraz te pobjedom od 28:13 ušli u Super Bowl gdje su ih čekali San Francisco 49ersi.  Baltimore je pred više od 71.000 gledatelja na stadionu u New Orleansu uspio zadržati veliko vodstvo iz početka treće četvrtine (28:6) i na kraju pobijediti rezultatom 34:31.  Quarterback Ravensa Joe Flacco je bio proglašen za MVP-a utakmice, a to je ujedno bila i posljednja utakmica Raya Lewisa za Ravense.  Taj Super Bowl je postao poznat po nadimku "Harbaugh Bowl", pošto su treneri oba kluba bili braća Jim (San Francisco) i John (Baltimore) Harbaugh.

Učinak po sezonama od 2002.

Igrači

Trenutna igračka postava 
Popis je ažuriran 12. veljače 2014.

<noinclude>

Napomena: * - neograničeni slobodni igrač (agent), ** - ograničeni slobodni igrač (agent), *** - slobodni igrač s ekskluzivnim pravima

Članovi Kuće slavnih NFL-a 
 Jonathan Ogden (u klubu od 1996. - 2007.)
 Rod Woodson (1998. - 2001.) 
 Shannon Sharpe (2000. - 2001.)
 Deion Sanders (2004. - 2005.)

Izvori 

NFL klubovi